فارس کؤرفزی سولاریندا آبش حربی دونانماسی ایله ایران دونانماسی آراسیندا خبردارلیق آتشی ایله موشایت اولونان تهلوکهلی اینسیدئنت باش وئریب.
ویرتوالاز. اورگ خبر وئریر کی، آمئریکا حربی دنیز قوهلرینین «نیمیتز» تییارهداشییان گمیسیندن بؤلگهده پاترول خیدمتی حیاتا کئچیرهن ایران کاتئرلرینه خبردارلیق آتشی آچیلیب. ایران طرفی جاواب وئرمهییب.
ایران اینقیلاب کئشیکچیلری کورپوسونون کوماندانینین موعاوینی رسول سنائ راد بیلدیریب کی، ایران گمیلری فارس کؤرفزیندهکی «رئسالات» نئفت-قاز پلاتفورماسینین یاخینلیغیندا پاترول خیدمتی حیاتا کئچیررکهن آمئریکانین «نیمیتز» تییارهداشییانینین باشچیلیق ائتدیی گمی قروپلاشماسی اونلارا یاخینلاشیب. تییارهداشییانین گؤیرتهسیندن وئرتولیوت هاوایا قالخیب و ایران پاترول کاتئرلرینین اوزرینده بیر مدت دؤور ائدیب. داها سونرا آمئریکالیلار ایران کاتئرلرینه طرف بیر نئچه خبردارلیق آتشی آچیب.
اینقیلاب کئشیکچیلری کورپوسو بیلدیریر کی، ایران حربچیلرینی آمئریکا حربچیلرینین «تخریباتچی و قئیری-پئشکار» آددیمینا رئاکسییا وئرمهییبلر و پاترول خیدمتینی داوام ائتدیریبلر. داها سونرا پلاتفورمایا یاخینلاشان ایکی آمئریکا گمیسی اوزاقلاشیب.
«نیمیتز» تییارهداشییانینین باشچیلیق ائتدیی گمی قروپلاشماسی کؤرفزه اؤتن بازار گونو داخیل اولوب. آمئریکا طرفی اینسیدئنتی تصدیقلهییب و ایران کاتئرلرینین «نیمیتز» تییارهداشیانینا تهلوکهلی مسافهده یاخینلاشدیغینا گؤره اونلارا خبردارلیق آتشی آچیلدیغینی بیلدیریب. پئنتاقون نمایندهسی پئتئر کوک بیلدیریب کی، ایران کاتئرلری تییارهداشییانا ۳۰۰ مئتره قدر یاخینلاشیب و خبردارلیق سیقنالینا محل قویولماییب. نتیجهده آمئریکا طرفی هاوایا وئرتولیوت قالدیریب و کاتئرلره خبردارلیق آتشی آچیلیب.
خاتیرلاداق کی، سون واختلار فارس کؤرفزینده ایران و آمئریکا حربی گمیلری آراسیندا بو جور «سورتوشمه» تئز-تئز باش وئریر. آنالیتیکلره گؤره بو، ترامپ آدمینیستراسییاسینین ایرانا قارشی سرت مؤوقئیینین داوامیدیر.
azb_Arab azb_Arab azb_Arab azb_Arab azb_Arab azb_Arab